26. ΒΑΣΙΛΙΚΟΝ ΔΙΑΤΑΓΜΑ της 9/9 Απρ. 1951 Περί της οργανικής συνθέσεως, της διαιρέσεως, των αρμοδιοτήτων και της κατανομής του προσωπικού της Κεντρικής Υπηρεσίας της Γενικής Διευθύνσεως Φορολογίας Υπουργείου των Οικονομικών. 13.Διεύθυνσις Δημοσίων Κτημάτων. Άρθρ.32.-Η Διεύθυνσις Δημοσίων Κτημάτων διαιρείται εις τρία Τμήματα υπό στοιχεία Α΄ Β΄ και Γ΄, ως εξής: Α΄ Τμήμα Κτημάτων Στερεάς Ελλάδος μετά των Νήσων Σαλαμίνος και Αιγίνης, Ηπείρου, Ευβοίας και Επτανήσου μετά των Κυθήρων. Β΄ Τμήμα Κτημάτων Πελοποννήσου μετά των νήσων Πόρου, Σπετσών και Ύδρας, νήσων Αιγαίου Πελάγους, Κρήτης και Δωδεκανήσου. Γ΄ Τμήμα Κτημάτων Θεσσαλίας, Μακεδονίας και Θράκης, μετά των νήσων Θάσου και Σαμοθράκης. Άρθρ.33.-1.Το υπό στοιχείον Α΄ Τμήμα είναι αρμόδιον δια τα κτήματα της Στερεάς Ελλάδος (μετά των νήσων Σαλαμίνος και Αιγίνης), της Ηπείρου, της Ευβοίας και της Επτανήσου (μετά των Κυθήρων), ως επίσης και δια τα εν τη αλλοδαπή κτήματα του Δημοσίου. 2.Το υπό στοιχείον Β΄ Τμήμα είναι αρμόδιον δια τα κτήματα της Πελοποννήσου (μετά των νήσων Πόρου, Σπετσών και Ύδρας, των νήσων Αιγαίου πελάγους, της Κρήτης και της Δωδεκανήσου. 3.Το υπό στοιχείον Γ΄ Τμήμα είναι αρμόδιον δια τα κτήματα της Θεσσαλίας, της Μακεδονίας και της Θράκης (μετά των νήσων Θάσου και Σαμοθράκης). Εις το Τμήμα τούτου υπάγεται και η αρμοδιότης της Σελ. 188 καθ’ άπασαν την χώραν εφαρμογής του Ν.Δ. 213/1941 «περί καταργήσεως της Εθνικής Οργανώσεως Νεολαίας». 4.Έκαστον εκ των υπό στοιχεία Α΄, Β΄ και Γ΄ Τμημάτων ασκεί πάσαν την κατά τους κειμένους νόμους αρμοδιότητα της Δ/σεως Δημοσίων Κτημάτων εν τη κατά τα ανωτέρω περιφερεία αυτού (οργάνωσις της διαχειρίσεως των κτημάτων του Δημοσίου, προστασία, εκμετάλλευσις, εκποίησις και διάθεσις εν γένει αυτών, διαχείρισις των αιγιαλών της χώρας, διαχείρισις των εγκαταλελειμμένων υπό των ιδιοκτητών των κτημάτων κλπ.). 5.Το υπό στοιχείον Α΄ Τμήμα είναι αρμόδιον και δια την διεξαγωγήν της Εξωτερικής Υπηρεσίας επί των κτηματικών υποθέσεων των πόλεων Αθηνών, Πειραιώς και Προαστείων και Συνοικισμών τούτων, εφ’ ων εκτείνεται η αρμοδιότης των Οικονομικών Εφόρων των πόλεων Αθηνών και Πειραιώς. Το Τμήμα τούτο ασκεί εν τη περιφερεία, ήτις υπάγεται φορολογικώς εις την δικαιοδοσίαν των Οικονομικών Εφόρων των πόλεων Αθηνών και Πειραιώς, άπασαν την κατά τους κειμένους νόμους αρμοδιότητα, ην έχουσιν επί των κτηματικών υποθέσεων του Δημοσίου οι Οικονομικοί Έφοροι εις τας λοιπάς περιφερείας της χώρας (μετά προστασίας και φυλάξεως των κτημάτων του Δημοσίου, ενδεικνυομένων ενεργειών δια την ενοικίασιν, εκποίησιν ή κατ’ άλλον τρόπον διάθεσιν αυτών, εκτελέσεως εν γένει των διαταγών και οδηγιών του Υπουργείου των Οικονομικών των αφορωσών κτηματικάς υποθέσεις του Δημοσίου). 6.Προς τούτοις εις την Δ/νσιν Κτημάτων ανήκουν εφεξής οι αρμοδιότητες, τα καθήκοντα και τα δικαιώματα του άχρι τούδε Γενικού Επιθεωρητού Κτημάτων, ως και η εποπτεία και παρακολούθησις της εφαρμογής των διατάξεων περί επιθεωρήσεως και Επιθεωρητών των Δημοσίων Κτημάτων. Αι λοιπαί διατάξεις παρατεθήσονται εν τόμω 24. 